มีอาการเจ็บช่องท้องบริเวณชายโครงขวาแถวๆใกล้ๆกลางช่องท้องมา 2-3 วันแล้วค่ะ อยู่ๆก็เจ็บจี๊ดๆขึ้นมา เจ็บอยู่ตลอด จนตื่นเช้ามาก็ดีขึ้นแต่มีอาการเจ็บอยู่เรื่อยๆค่ะ ตอนนี้ก็ยังเจ็บ รู้สึกหน่วงๆ และท่องป่องๆ ปกติเวลาท้องว่างท้องจะแบนมากแบบว่าเห็นศี่โครง แต่ตอนนี้คือจับซี่โครงแล้วไม่รู้สึกเลยค่ะ ข้างซ้ายจะมีซี่โครงนูนๆ แต่ข้างขวาบริเวณที่เจ็บคลำไม่เจอซี่โครงเลยค่ะ
สวัสดีค่ะ อาการเจ็บบริเวณชายโครงขวา อาจเกิดจาก1.กล้ามเนื้อหรือกระดูกอ่อนอักเสบ มักสัมพันธ์กับท่าทาง และถ้ากดหรือขยับจะทำให้เจ็บมากขึ้น2.หน้าท้องที่ใหญ่ขึ้นมาดันทำให้รู้สึกอึดอัด3.ตับอักเสบ ซึ่งจะต้องมีอาการอื่นๆร่วมด้วย เช่น ไข้ ตัวเหลืองตาเหลือง มักไม่เป็นแบบเจ็บจี๊ดๆถ้าสัมพันธ์กับท่าทาง จะนึกถึงเรื่องกล้ามเนื้อและกระดูกอ่อนอักเสบมากที่สุดการดูแลตัวเองสามารถรับประทานยาแก้ปวด ยาแก้อักเสบที่ไม่ใช่สเตียรอยด์ และพักการใช้งาน ไม่ขยับท่าที่ทำให้เจ็บบ่อยๆ ไม่ยกของหนัก ฝึกยืดเหยียดกล้ามเนื้อแนะนำถ้าเจ็บมากๆ ร่วมกับมีอาการอื่นๆ เช่น หายใจหอบเหนื่อย เจ็บแน่นอก ปวดจนรบกวนการใช้ชีวิตประจำวัน ควรรีบไปพบแพทย์